**Norma Shearerová**, rodným menom **Edith Norma Shearer** (\* 10. august 1902, Montreal, Kanada – † 12. jún 1983, Woodland Hills, Kalifornia, USA) bola americká herečka kanadského pôvodu pôsobiaca v Hollywoode v 20. a 30. rokoch 20. storočia. V rokoch 1927 – 1936 bola vydatá za hollywoodskeho producenta Irvinga Thalberga.

Počas svojej kariéry bola šesťkrát nominovaná na Cenu Akadémie. Získala ju raz za rolu Jerry Martin v dramatickom filme *The Divorcee*.

Životopis
---------

Ako štrnásťročná vyhrala súťaž krásy. V roku 1918 sa nervovo zrútila jej staršia sestra Athol kvôli krachu otcovho podniku. Manželstvo ich rodičov Andrewa a Edith Shearerovej nebolo príliš šťastné, a preto sa matka rozhodla s dcérami vycestovať do USA, kde začali žiť v skromnom príbytku v New Yorku.

### Kariéra

Norma túžila byť súčasťou Ziegfeldových „Follies", čo bola v 20. rokoch veľmi populárna tanečná broadwayská show producenta a milionára Florenza Ziegfelda. Ten však mladú slečnu odmietol prijať kvôli jej očnej vade, škúleniu. U lekárov strávila mnoho času a stálo ju to veľa peňazí, aby svoj nedostatok čo najviac napravila. V začiatkoch kariéry sa tiež objavovala v reklamách. 

Norma a Irving (júl 1929)
Hrala v niekoľkých nemých filmoch a v roku 1923 sa zapáčila viceprezidentovi štúdia MGM Irvingovi Thalbergovi. Konkurz na hlavnú úlohu v dráme *Pleasure Mad* síce veľmi dobre nedopadol a Shearerová získala iba vedľajšiu úlohu, ale položil základ jej budúcemu vzťahu s Thalbergom. Nakoniec získala u Mayerovej spoločnosti päťročnú zmluvu a začala natáčať jeden nemý film za druhým. Keď sa blížil koniec zmluvy, Thalberg sa so Shearerovou oženil. Aj keď si Thalberg myslel, že Shearerová s filmom skončí, ona však zatúžila po významnejších roliach. Film bol na konci 20. rokov ozvučený. Jej prvý hovorený film sa nazýval *The Trial of Mary Dugan* a bol natočený v roku 1929. O rok neskôr natočila s režisérom Robertom Z. Leonardom dramatický film *The Divorcee* o emancipovanej žene Jerry a za túto postavu získala Oscara. Na 3. ročníku udeľovania Cien Akademie nielenže porazila legendárnu Gretu Garbo, ale dokonca aj výkon sebe samej vo filme *Their Own Desire*. Vtedajšie pravidlá totiž dovoľovali nominovať viacero hereckých výkonov jedného umelca.

Prvá dáma MGM, ako ju prezývali, bola počas svojej kariéry nominovaná na Cenu Akadémie ešte štyrikrát. Za filmy *A Free Soul* (v 4. ročníku udeľovania Cien Akadémie) v roku 1931, *The Barretts of Wimpole Street* (v 7. ročníku) v roku 1935, *Romeo and Juliet* (v 9. ročníku) v roku 1937 a za historický film *Marie Antoinette* získala svoju poslednú nomináciu (v 11. ročníku) v roku 1939.

S hercom Clarkom Gablom natočila tri filmy. Tým posledným bola komédia *Idiot's Delight* režiséra Clarenca Browna. Shearerová sa potom objavila ešte v „ženskom" filme" *The Women* a v úspešnej dráme *Escape*. Jej kariéra sa však postupne blížila ku koncu. Bola dokonca kandidátkou na úlohu Scarletta O'Hara vo výpravnej adaptácii románu Margaret Mitchellovej *Odviate vetrom*, no kvôli škúleniu rolu nakoniec nedostala. Posledné dva filmy neboli dobre hodnotené ani kritikmi, ani divákmi a Shearerová hrať skončila. 

Norma Shearerová
### Osobný život

Norma Shearerová bola dvakrát vydatá. Za prvého manžela, producenta Irvinga, sa vydala 29. septembra 1927 a spolu mali dve deti. Ich vzťah vydržal až do Thalbergovej predčasnej smrti v roku 1936. Za druhého muža sa vydala 23. augusta 1942 a bol ním o jedenásť rokov mladší lyžiarsky inštruktor Martin Arrouge. Tento bezdetný vzťah trval do 12. júna 1983, kedy Shearerová vo veku 80 rokov zomrela na zápal pľúc. Ku koncu života mala tiež Alzheimerovu chorobou. Pochovaná je na cintoríne Forest Lawn Memorial Park v Glendale, hneď vedľa prvého manžela. Jej kolegyňa Jean Harlow je tam pochovaná taktiež.

Zaujímavosti
------------

Shearerová mala okrem staršej sestry Athol, ktorá sa neskôr vydala za magnáta Howarda Hughesa, taktiež brata Douglasa. Ten ako zvukár a riaditeľ zvukového štúdia MGM získal za svoju kariéru celkovo sedem Cien Akadémie a ďalších sedem špeciálnych technických Cien Akadémie. Nominovaný bol dokonca 21-krát. 

Syn Normy a Irvinga, Irving Thalberg mladší bol profesorom filozofie. Zomrel v roku 1987 vo veku 57 rokov. Dcéra Katherine Stirlingová bola majiteľkou reťazca kníhkupectva a zomrela v roku 2006.

Od roku 1960 má hviezdu na Hollywoodskom chodníku slávy.

Filmografia
-----------

* 1919 – *The Star Boarder*
* 1920 – *The Flapper*
* 1920 – *Way Down East*
* 1920 – *The Restless Sex*
* 1920 – *Torchy’s Millions*
* 1920 – *The Stealers*
* 1921 – *The Sign on the Door*
* 1922 – *The Leather Pushers*
* 1922 – *The End of the World*
* 1922 – *The Man Who Paid*
* 1922 – *Channing of the Northwest*
* 1922 – *The Bootleggers*
* 1923 – *A Clouded Name*
* 1923 – *Man and Wife*
* 1923 – *The Devil’s Partner*
* 1923 – *Pleasure Mad*
* 1923 – *The Wanters*
* 1923 – *Lucretia Lombard*
* 1924 – *The Trail of the Law*
* 1924 – *The Wolf Man*
* 1924 – *Blue Water*
* 1924 – *Broadway After Dark*
* 1924 – *Broken Barriers*
* 1924 – *Empty Hands*
* 1924 – *Married Flirts*
* 1924 – *He, Who Gets Slapped*
* 1924 – *The Snob*
* 1925 – *1925 Studio Tour*
* 1925 – *Excuse Me*
* 1925 – *Lady of the Night*
* 1925 – *Waking Up the Town*
* 1925 – *Pretty Ladies*
* 1925 – *A Slave of Fashion*
* 1925 – *The Tower of Lies*
* 1925 – *His Secretary*
* 1926 – *The Devil’s Circus*
* 1926 – *Screen Snapshots*
* 1926 – *The Waning Sex*
* 1926 – *Upstage*
* 1927 – *The Demi-Bride*
* 1927 – *After Midnight*
* 1927 – *The Student Prince in Old Heidelberg*
* 1928 – *The Latest from Paris*
* 1928 – *The Actress*
* 1928 – *Voices Across the Sea*
* 1928 – *A Lady of Chance*
* 1929 – *The Trial of Mary Dugan*
* 1929 – *The Last of Mrs. Cheyney*
* 1929 – *The Hollywood Revue of 1929*
* 1929 – *Their Own Desire*
* 1930 – *The Divorcée*
* 1930 – *Let Us Be Gay*
* 1931 – *Jackie Cooper's Birthday Party*
* 1931 – *Strangers May Kiss*
* 1931 – *The Stolen Jools*
* 1931 – *A Free Soul*
* 1931 – *Private Lives*
* 1931 – *The Christmas Party*
* 1932 – *Smilin' Through*
* 1932 – *Strange Interlude*
* 1934 – *Riptide*
* 1934 – *The Barretts of Wimpole Street*
* 1936 – *Romeo and Juliet*
* 1938 – *Marie Antoinette*
* 1938 – *Hollywood Goes to Town*
* 1939 – *Idiot’s Delight*
* 1939 – *The Women*
* 1940 – *Escape*
* 1942 – *We Were Dancing*
* 1942 – *Her Cardboard Lover*

Ocenenie
--------

Z posledného filmu *We Were Dancing*
### Oscar

* 1930: Najlepšia herečka v hlavnej úlohe – *The Divorcee* (cena)
* 1930: Najlepšia herečka v hlavnej úlohe – *Their Own Desire* (nominácia)
* 1931: Najlepšia herečka v hlavnej úlohe – *A Free Soul* (nominácia)
* 1935: Najlepšia herečka v hlavnej úlohe – *The Barretts of Wimpole Street* (nominácia)
* 1937: Najlepšia herečka v hlavnej úlohe – *Romeo and Juliet* (nominácia)
* 1939: Najlepšia herečka v hlavnej úlohe – *Marie Antoinette* (nominácia)

### MFF v Benátkach

* 1938: Najlepšia herečka – *Marie Antoinette* (Volpiho pohár)

Referencie
----------

1. ↑  Companions for Norma Shearer
2. ↑  Awards for Norma Shearer
3. ↑  The 3rd Academy Awards
4. ↑  Douglas Shearer at IMDb
5. ↑  Family for Norma Shearer
6. ↑  Hollywood Walk of Fame

Iné projekty
------------

Commons
* Spolupracuj na Commons Commons ponúka multimediálne súbory na tému **Norma Shearerová**

Externé odkazy
--------------

* Norma Shearer v Internet Movie Database (po anglicky)
* Norma Shearer v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Norma Shearerová na českej Wikipédii.*

  


| * z
* d
* u
Academy Award za najlepšiu herečku v hlavnej úlohe |
| --- |
| 
* Janet Gaynorová (1928)
* Mary Pickford (1929)
* Norma Shearerová (1930)
* Marie Dresslerová (1931)
* Helen Hayesová (1932)
* Katharine Hepburnová (1933)
* Claudette Colbert (1934)
* Bette Davisová (1935)
* Luise Rainerová (1936)
* Luise Rainerová (1937)
* Bette Davisová (1938)
* Vivien Leigh (1939)
* Ginger Rogers (1940)

 |
| 
* **(1927 – 1940)**
* (1941 – 1960)
* (1961 – 1980)
* (1981 – 2000)
* (2001 – 2020)
* (2021 – 2040)

 |

Autoritné údaje: * BnF: 140436974
* GND: 119459183
* ISNI: 0000 0001 1645 4347
* LCCN: n85151863
* NK ČR: xx0187766
* VIAF: 54348273
* WorldCat: lccn-n85151863